«Ներդաշնակությունը» քառակուսի մեծ կախազարդ է` բաղկացած արծաթից, ապակուց և նրբաթաղանթ անցարկիչով էկրանից (TFT): Այն վառ գույներ և աբստրակտ գծեր է պատկերում: Կախազարդի ետևի անտեսանելի լուսադիոդներն սպիտակ լույս են արձակում, որը լուսավորում է էկրանը և տեսանելի դարձնում աբստրակտ գծերը: Կախազարդն զգայուն է այն կրողի և շրջապատի գեղագիտական մթնոլորտի հանդեպ, և միջավայրի գույներից ու ռիթմից կախված` զարդն ասես տատանվում է, փորձում հավասարակշռվել: Տաթև Հարթենյանն օգտագործում է գեղագիտական միջավայրում ներդաշնակության ու վարանումի փոխաբերությունը` պատկերելու մարդկային հարաբերություններում դրանց մշտաներկայությունը: